《浮远堂》
宋代·吴汉英

天险东南限此江，支分暨水北为阳。
孤山不动婴潮怒，容艇飞来说路长。
槛外烟云如出没，坐中顷刻变炎凉。
裴回顿觉尘缨绊，一曲沧浪酬月光。

作者简介：（1141—1214）宋江阴人，字长卿。孝宗乾道五年进士。官湖南运幕。时陈傅良为转运使。讲学岳麓书院，汉英标毋自欺之旨，大为傅良所重。以荐知繁昌，通判滁州，有政绩。累迁大理丞。宁宗嘉定元年除大宗正丞，权兵部郎。为史弥远所忌，罢官奉祠归。有《归休集》。